Brand beskadig luukse woonstel in Table View | Netwerk24
Brand beskadig luukse woonstel in Table View
Deur Ané Van Zyl 12 Desember 2020 20:42
Die Dolphin Beach-hotel- en woonstelle.Foto: Argief
'n Woonstel in die luukse Dolphin Beach-hotel- en woonstelkompleks in Table View, Kaapstad, is Saterdagoggend deur 'n brand beskadig.
Dit is die woonstelle waar die oudpresidentsvrou Marike de Klerk gewoon het en waar sy op 4 Desember 2001 vermoor is.
Die Kaapstadse brandweerdiens het omstreeks 09:00 op die toneel aangekom waar een vertrek van 'n woonstel aan die brand was, sê Jermaine Carelse, woordvoerder.
Brandbestryders van Brooklyn, Milnerton en Atlantis was op die toneel, en die brand is teen 10:37 in bedwang gebring.
Die skade wat aan die kombuis aangerig is.Foto: Verskaf
Brandbestryders se voetspore blink op die sitkamer se nat vloer nadat die brand geblus is.Foto: Verskaf
Skade is aan die plafon van die kombuis in dié woonstel aangerig. Niemand is beseer nie en die oorsaak van die brand nog onbekend.